b'\n_START_ARTICLE_\nAlojzij Bole\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem u\xc4\x8ditelji\xc5\xa1\xc4\x8du v Tolminu (1921) je do 1923 slu\xc5\xbeboval v Dutovljah, nato do 1932 v Pliskovici, ko ga je fa\xc5\xa1isti\xc4\x8dna oblast prestavila v Treviso (pokrajina Treviso), kjer je ostal do konca vojne, ko se je vrnil v Trst. Takoj ob obnovitvi slovenskega \xc5\xa1olstva je postal ravnatelj slovenskega osnovno\xc5\xa1olskega okro\xc5\xbeja, nato pa svetovalec pri \xc5\xa0olskem skrbni\xc5\xa1tvu v Trstu. V letih 1959\xe2\x88\x921963 je bil nadzornik slovenskih osnovnih \xc5\xa1ol na Tr\xc5\xbea\xc5\xa1kem. Leta 1947 je izdal Ra\xc4\x8dunico za 4. razred slovenskih osnovnih \xc5\xa1ol. Anga\xc5\xbeiral se je tudi v politiki in bil med drugim soustanovitelj Slovenske demokratske zveze in Slovenskega dobrodelnega dru\xc5\xa1tva v Trstu. Ob upokojitvi ga je predsednik Italije odlikoval z redom viteza.'